Tot el sector turístic, preocupat per l'anunci de vagues en l'hàndling\nCoincideixen que la imatge de Balears en resultarà molt perjudicada\nE.P./E.D | 20 abril 2005\nTot el sector turístic de les Illes ha expressat la seva preocupació amb motiu de les vagues en el sector de l'hàndling els dies 29 d'abril i 4 de maig, anunciades ahir de manera oficial pels sindicats.\nEn la mateixa línia manifestada la setmana passada pel conseller de Turisme, Joan Flaquer, els empresaris del ram han coincidit en el rebuig de les aturades. També expressen que poden ser molt perjudicials per a la imatge de les Balears com a destinació turística. Encara més si es té en compte que s'han previst per al pont del mes de maig, que suposa l'inici de la temporada.\nEn tot cas, esperen que no tingui conseqüències greus per al sector, en un moment en què les perspectives per a l'estiu són bones, sobretot quant a les reserves del mercat alemany. Per tant, demanen voluntat a tots els agents implicats per aconseguir un acord que aturi la convocatòria.\nEl president de la Federació Hotelera de Mallorca, Pere Cañellas, declarà que convé esperar per veure la repercussió real de les vagues sobre el conjunt dels treballadors en el cas que rebin el suport de tots ells o només d'una part. Així, considerà que, tot i tractar-se d'un dret, «de vegades els efectes econòmics d'una vaga superen el sentit de les reivindicacions». Afegí que durant el pont, data d'inici de la temporada, un 90% dels establiments hotelers obre les portes al públic i inicia la seva activitat.\nVíctor Fernández, gerent de les agències de viatge, assenyalà que creu que la convocatòria és un «simple avís» dels agents socials per aconseguir les seves reivindicacions i que s'ha d'esperar que la Mesa de Diàleg Social prevista eviti les aturades. Fernández recordà que les empreses d'hàndling «només s'encarreguen del manteniment i els serveis aeroportuaris, de manera que no s'impedirà volar als turistes, sinó que just es registraran petites molèsties quant a l'equipatge o al càtering». També constatà que no hi ha esperit de vaga perquè «els treballadors estan cansats de conflictes».\nPer la seva banda, el gerent de l'Associació de Restauració de Mallorca, Eduardo Suárez, afirmà que «l'avís d'aturades ja és un atemptat contra l'economia de totes les zones turístiques, que se'n veuran fortament castigades, la qual cosa pot induir certs passatgers a reconsiderar els seus desplaçaments amb avió». Segons Suárez, «en dos dies se'n poden anar en orris els enormes esforços realitzats en matèria de promoció exterior durant molts d'anys», i recordà que, amb els competidors més forts a l'aguait, la vaga pot obligar a derivar turistes cap a altres destinacions menys conflictives.\nFrancesc Horrach, gerent de la Pimem, creu que la parada col·lapsaria Son Sant Joan i que és la pitjor publicitat possible per atreure turistes a l'Arxipèlag.


Retorn allà on va començar tot - Diari de Girona\nRetorn allà on va començar tot\nEl Llagostera confia a sumar els primers punts de la Lliga a l'Anxo Carro de Lugo, el mateix escenari en què Alsina es va estrenar a la banqueta l'any passat · El tècnic confirma que Fran Cruz rellevarà Alcalá si finalment aquest marxa\npalamós | ramon ribas 30.08.2015 | 07:17\nLa paciència és una virtut que no va mai de la mà amb el futbol i ja pot haver passat tan sols una jornada de Lliga que la paraula reacció o canvi d'imatge apareix a les primeres de canvi quan el resultat no és l'esperat. Això ho sap molt bé el tècnic del Llagostera, Oriol Alsina, qui després de debutar amb derrota en l'estrena del campionat davant l'Osasuna (0-2) encara avui contra el Lugo a l'Anxo Carro (18:30 hores) la segona jornada amb la mosca darrera l'orella. «He passsat una setmana estranya perquè tothom em pregunta per la derrota davant l'Osasuna i era només el primer partit de Lliga», lamentava ahir en roda de premsa.\nL'entrenador admetia que «el resultat del debut no va ser favorable i tot i fer dos pals l'Osasuna va ser millor», però també va voler recalcar per enèssima vegada que «el Llagostera és l'equip més petit de la categoria i allò que vam fer la temporada passada té un mèrit extraordinari que ara mateix no serveix de res». Per tant, Alsina creu que cal canviar ràpidament el xip i «tornar a la nostra realitat»; aquesta diu, segons el tècnic dels blaugrana que «demà (avui per al lector) ens enfrontem contra un equip d'una capital de província que fa molts anys que juga a Segona A i que el més normal és que ens guanyin», tot referint-se al Lugo. Aprofundint un xic més sobre el rival dels llagosterencs en el primer desplaçament de la temporada, Alsina creu que l'equip dirigit per Luis Milla, «és un molt bon bloc que segueix amb la línia de fa molts anys i fins i tot millorada. Tracten bé la pilota perquè tenen futbolistes de bona qualitat tècnica. En destaco el lateral esquerrà Manu que es converteix en extrem, el migcampista Pita o el davanter Caballero, que per mi és dels millors de la categoria». En la primera jornada, el conjunt gallec va salvar un empat a dos del Carlos Tartiere d'Oviedo, un partit que va seguir el propi Alsina: «El Lugo va ser superior al primer temps. Si els volem guanyar, hem de ser forts defensivament i ser solidaris en totes les línies».\nL'onze patirà canvis\nEn la roda de premsa celebrada ahir a Palafugell, Oriol Alsina, va assegurar que «hi haurà canvis a l'onze titular perquè entenem que hi ha jugadors que han entrenat molt bé i es mereixen una oportunitat», i alhora lamentava que «en les convocatòries només hi poden anar 18 futbolistes i després només 11 poden sortir d'inici perquè l'actitud d'ells és molt bona». El que és cert també és que el cos tècnic comptabilitza algunes baixes per a la cita d'aquesta tarda a terres gallegues. L'equip es queda sense els lesionats Eloy Gila, Jordi López, Ruymán Hernández.\nSobre el rival, Alsina va explicar que un dels homes que més maldecaps pot donar al seu equip és el davanter Pablo Caballero, l'autor del gol que va evitar l'ascens del Girona a la Primera Divisió aquest últim mes de juny. «El Lugo té moltes combinacions per arribar a dalt i en Pablo baixa molt bé les pilotes. Té potència, és ràpid, guanyar la posició als centrals i té molt de gol. Al meu parer, és un dels millors atacants de la categoria».


Arròs de gamba vermella | Gastronosfera\nInici > Receptes > Arròs de gamba vermella\nArròs de gamba vermella\nSilvia Alberich 18/06/2022\n15-18 tires de calamar tallat\nTres gambes vermelles\nBrou de musclos\nMaionesa d'all rostit\nAquesta proposta mediterrània es pot degustar al restaurant Diana, situat a Molins de Rei (Barcelona). A més de l'arròs de gamba, el local ofereix altres arrossos i una àmplia varietat de plats casolans elaborats a foc lent i amb productes de proximitat.\nNota nutricional: L'arròs és un aliment versàtil, nutritiu i molt energètic. Aquest famós cereal és una font de proteïnes, vitamines i minerals molt beneficioses per al cor. La gamba vermella és baixa en greixos i rica en antioxidants com el seleni i la vitamina E. Aquest crustaci ajuda a millorar els nivells de colesterol en sang i a regular el metabolisme. Els calamars, per la seva part, són rics en minerals, aporten energia, milloren la memòria i ajuden a regular la tiroide. La ceba i l'all són antioxidants naturals, a més de diürètics i antibacterians i el pebrot vermell, un gran aliat per a la vista.\n- Per a començar, sofregim l'arròs en una paella a foc mitjà juntament amb brou de musclo durant 7 o 8 minuts. Reservem.\n- Saltem les tires de calamar en una paella fins que canviïn de color. Les col·loquem en un plat.\n- A continuació, saltem en la mateixa paella tres gambes vermelles per ambdós costats durant uns segons. Han d'estar pelades, però amb cap. Les col·loquem juntament amb els calamars.\n- Afegim a la paella un sofregit de tomàquet, ceba, pebrot, all, vi, i un altre de calamar, i els barregem. Incorporem l'arròs i removem bé.\n- Després, tirem cinc cullerades de fumet de peix, que hem elaborat prèviament (també podem comprar-lo). Pugem el foc i el deixem uns minuts. El baixem i continuem removent.\n- Apaguem el foc i deixem reposar l'arròs un parell de minuts.\n- Per a acabar, repartim l'arròs en un plat, col·loquem les tres gambes vermelles al mig i, al voltant, els calamars. Com a toc final, empolvorem amb un polsim de cebollí i afegim una mica de maionesa d'all rostit.\nL'Espardenyà, el plat menys conegut del receptari valencià\nPaella mar i muntanya, amb carn, gambes i verdures


El concurs de contes Víctor Alari arriba a la seva 24a edició | Ajuntament de Cubelles\nEl concurs de contes Víctor Alari arriba a la seva 24a edició\nLes obres concursants es poden presentar fins el 13 de març de 2020, a les 13.00 h\nL’emissora municipal, Ràdio Cubelles, ja té a punt una nova edició del premi literari Víctor Alari, en reconeixement a qui fou el seu primer director.\nEl concurs segueix mantenint les modalitats de narrativa en les categories infantil, juvenil i adult, així com els premis de poesia en categoria Adult. També manté el premi al millor guió radiofònic en categoria adult; l’especial relat negre (policíac, d’intriga o misteri) en categoria adult; i el premi a la millor lletra d’una cançó oberta a totes les edats.\n3r premi obsequi (valorat 40€)\nLes obres concursants s’han d’enviar a l’Oficina d’Informació i Participació Ciutadana (C/Joan Roig i Piera, 3-5), fins al divendres, 13 de març de 2020, a les 13.00 h. Des de l'any passat, les obres també es poden presentar a través del correu electrònic concursvictoralari@Cubelles.cat.\nLa il·lustració que promociona el 24è concurs ha estat obra de la Dafne Garcia Martín de 1r d’ESO de Les Vinyes, que ha estat la guanyadora del VI Concurs per al cartell del Concurs Víctor Alari. Mentre que els dibuixos de l'Alba Loriente i la Ruoyi Jiang de l'institut Les Vinyes han estat guardonats amb el segon i tercer premi. El concurs de cartells s’organitza de manera interna des dels instituts Cubelles i Les Vinyes, amb la col·laboració de Ràdio Cubelles.\nLes bases es poden consultar a www.radiocubelles.cat


Pegasus i bateries – El passat que no passa\nEl mural de Cheltenham (Regne Unit), obra de Bansky\nL’espionatge està de sort. L’endemà del dia que es va conèixer que l’Estat havia conspirat il·legalment contra Ernest Maragall, per bé que encara no en sabem la intensitat, Esquerra va fer circular l’argumentari que habitualment envia als tertulians i no en deia res. Només destacava les heroïcitats del conseller d’Empresa i Treball del Govern, Roger Torrent. L’espionatge contra el seu candidat a l’alcaldia de Barcelona no figurava entre les prioritats informatives. Com que Esquerra ha començat fa temps el procés de canvi de gènere, l’enrenou de l’espionatge l’incomoda. És per això que per a l’estrateg de comunicació del partit republicà calia que l’atenció mediàtica se centrés en el fet que l’empresa sud-coreana ILJIN Materials, fabricant de components de bateries, obrirà una fàbrica a Mont-roig del Camp (al Baix Camp). I això malgrat que el conseller Torrent l’abril de l’any passat va publicar Pegasus. L’estat ens espia (Ara Llibres), un llibre, estructurat en forma de dietari, amb el qual l’expresident del Parlament explica com va ser espiat el 2019 amb el mateix programari maliciós amb què es va espiar Maragall durant les eleccions municipals d’aquell any.\nNo vull dir que la inversió de 600 milions d’euros de l’empresa sud-coreana no sigui important. L’operació té un regust de consolació. Sobretot després que Catalunya perdés la inversió de 7.000 milions d’euros del grup Volkswagen, que va decidir instal·lar la seva gran planta de bateries a Sagunt, lluny de l’àrea metropolitana de Barcelona, on està ubicada la fàbrica Seat, la més rellevant del grup automobilístic alemany a l’Estat. Els inversors sud-coreans donaran feina a mig miler de persones, la inversió a la fàbrica valenciana comportarà la creació de 3.000 llocs de treball. La diferència no és poca. És clar que els partidaris dels Països Catalans no s’haurien de preocupar gaire, perquè Sagunt en forma part i catalans i valencians som, si més no, cosins germans. Sarcasmes a banda, ningú no pot negar que es desconeix quin és el pla de reindustrialització de Catalunya. Les grans inversions s’escapen i el futur de l’antiga fàbrica Nissan és tan enigmàtic com un forat negre.\nLa por paralitza, però la manca del més mínim sentit de l’oportunitat fa que la política catalana desaprofiti ara una de les crisis democràtiques més profundes dels darrers vint anys\nEls republicans estan en plena campanya de “normalització”. Però tenen un problema molt gran, respecte als equilibris triomfalistes pujolistes del passat, i és que ells només poden pactar amb el PSOE i Unides Podem. Pujol, en canvi, va practicar sempre la geometria variable. Un dia pactava amb Felipe González i l’endemà amb José María Aznar, respectant les majories parlamentàries espanyoles. Per això Pujol va poder mantenir-se en el poder vint-i-tres anys. CiU era un partit —dos— nacionalista català i, com va escriure Paola Lo Cascio a la tesi que vaig dirigir-li jo mateix i que l’Editorial Afers va publicar el 2008 amb el títol Nacionalisme i autogovern. Catalunya, 1980-2003, al mateix temps era considerat el partit nacional, el que representava Catalunya. Feia d’SNP sense ser-ho realment, venia a dir-nos la politòloga italiana, si bé, a diferència dels escocesos, el pujolisme es va anar escorant progressivament cap a la dreta. Esquerra és un partit unidireccional. No té marge, perquè no tindria estómac per arribar a acords amb el PP, i és per aquesta raó que no pot atacar l’esquerra espanyola. No pot posar en crisi la seva aliança amb el PSOE. D’una altra manera tota la seva estratègia política s’enfonsaria. L’afer de l’espionatge és important, però no tan important perquè Esquerra tombi Pedro Sánchez. En realitat, el CatalanGate és un escàndol majúscul que hauria hagut de portar l’independentisme a enderrocar aquest govern que només se sosté per la debilitat política dels seus aliats. I això val tant per a Esquerra com per a Unides Podem, que travessen una crisi d’identitat profundíssima. Passen els anys i res no canvia, com si un partit polític també estigués condicionat per l’herència genètica. L’Esquerra del 2022 s’ha encadenat al PSOE com l’Esquerra del 1934. En sabem les conseqüències, almenys les provocades per la crisi del temps de la Generalitat republicana i que van portar a la presó el Govern presidit per Lluís Companys després del 6 d’Octubre.\nL’espionatge, va escriure Torrent al seu llibre, “no només consisteix a apoderar-se del control de la informació, també és essencial la subtil demostració d’aquest control, fer explícit el poder. Fer por”. Justa la fusta! La por és el que porten arrapada al cos els dirigents d’Esquerra des de l’aplicació del 155, l’empresonament i exili dels dirigents del 2017. Tinc el record ben viu dels retrets que em van fer secretaris i directors generals d’Esquerra al bar del Parlament el 30 de gener de 2018. Aquell dia estava previst investir el president Carles Puigdemont, llavors, com ara, a l’exili. La investidura no es va arribar a produir. Ni tan sols es va votar. Servidor en aquell temps era director general de l’Escola d’Administració Pública a proposta de Junts i estava alineat amb els partidaris de tirar endavant. Els alts càrrecs republicans em recriminaven l’aventurisme, segons ells, de provocar una crisi com aquella. “És que voleu que ens empresonin a tots?” —em deien. No van ser els únics a expressar-se així, evidentment. A Junts també hi havia qui defensava el mateix. La por paralitza, però la manca del més mínim sentit de l’oportunitat fa que la política catalana desaprofiti ara una de les crisis democràtiques més profundes dels darrers vint anys. I això que aquesta vegada no ha calgut buscar el suport internacional. El camí ja estava trillat. La denúncia sobre l’espionatge, el Watergate espanyol, ha estat feta des de l’estranger.\n19 Mai 2022 20 Mai 2022 agusticolominesCatalanGate, EAPC, ERC, Ernest Maragall, Espionatge, ILJIN Materials, Junts per Catalunya, Lluís Companys, Paola Lo Cascio, Pegasus, PSOE, Roger Torrent, Sagunt, SNP, Volkswagen\nAnterior Entrada anterior: Nihilisme independentista a Catalunya\nSegüent Entrada següent: Renovacions


GOETHE , PERSONAL , ROMA »\nLa primera vegada que vaig viatjar a Roma, d’això ja em fa un temps, vaig tenir el plaer d’allotjar-me a la casa on va néixer i viure Goethe. Les dues primeres plantes són ara el seu museu i el tercer pis s’ha reconvertit en una petita pensió de luxe amb cinc habitacions, les que utilitzava el novel·lista, dramaturg i científic alemany.\nÒbviament, la meva estada va servir per visitar cada dia el seu museu, observant les seves creacions, sobretot aiguaforts i alguna escultura, que permetien endevinar de quina forma es vivia en aquells temps en que Goethe pintava i dibuixava. Em va sobtar un bust majestuós i monumental, el de la imatge, que utilitzo al meu perfil d’una coneguda xarxa social. Fins i tot va estar a punt de ser portada d’un dels meus llibres.\nDe les moltes cites que va deixar Goethe per a la posteritat, n’hi ha una que sempre m’ha semblat apte per a tots els temps i totes les persones: No n’hi ha prou en saber, també s’ha d’aplicar. No és suficient voler, també cal fer.\nNo tinc cap motiu especial per a recordar-vos aquesta frase ni pretenc res compartint-la. És només que fa una estona, remenant llibres de les prestatgeries, m’ha caigut a les mans la guia de la Casa de Goethe que vaig comprar abans de marxar de Roma. És una mena de vademècum sobre l’art i la vida, amb molta informació gràfica i literària. Com deia Goethe, pensar és més interessant que saber, però menys interessant que mirar.


Més de 314.000 ucraïnesos han estat atesos per Càritas des de l’inici del conflicte dins i fora del país – El Iris.cat – Digital d'informació i cultura\nMés de 314.000 ucraïnesos han estat atesos per Càritas des de l’inici del conflicte dins i fora del país Des de Menorca ja s'han fet arribar més de 20.000 € per donar suport a Càritas Ucraïna\n5 abril, 2022 - by Silve Pons - Deixa un comentari\nEl nombre de persones afectades un mes després de l’inici de la guerra a Ucraïna és d’almenys 2.421 víctimes civils, 3.389.044 refugiats -inclosos almenys 1,5 milions de nens- i gairebé 6,5 milions de desplaçats interns.\nSegons el recompte realitzat per Càritas Espanyola de la labor realitzada per les diferents Càritas nacionals en el terreny, més de 314.000 persones han rebut ajuda des de l’inici de la guerra, la majoria dins de les fronteres d’Ucraïna (224.000). Només en aquest país es reparteixen diàriament més de 23.500 menjars i 5.100 kits d’higiene personal.\nCàritas i l’Església es troben entre les poques organitzacions que queden al costat de la població ucraïnesa, i la seva presència de base els permet arribar fins i tot a zones de conflicte molt remotes.\nDes de Menorca ja han fet arribar més de 20.000 € per donar suport a Càritas Ucraïna i la resta de Càritas en la regió, gràcies a aquesta aportació i a la de la resta de la confederació de Càritas Espanyola ha fet possible brindar assistència humanitària a diversos centenars de milers de persones. Les Càritas nacionals als països veïns, inclosos Polònia, Hongria, Eslovàquia, Romania i Moldàvia, estan en primera línia per a ajudar als milions de refugiats.\nAquesta campanya actualment no contempla canalitzar donacions en espècie cap a Ucraïna, ja que per la nostra experiència en actuacions d’emergència no resulta operatiu i a més es tracta d’una gestió inabordable per a les Càritas de la regió.\nCàritas Menorca i la Cooperació Fraterna\nDes de Càritas no obliden les greus conseqüències que té i tindrà el conflicte Ucraïna en molts països del món, on ja tenen greus crisis, i on treballem des de fa anys.\nContinuen amb programes d’emergència alimentària i de medis de vida post covid-19 amb persones majors en poblacions de Terra Santa, i amb projectes de salut en la frontera Síria, donant suport a població refugiada i desplaçada al Líban, per la guerra en aquest país, que ara és veure afectada encara més per la inseguretat alimentària.\nAl Líban on fa més de 18 anys que fem feina en el camp de refugiats Ein el Hewih, amb programes que van impulsar dues parròquies de la nostra diòcesi, i on principalment continuem amb els programes d’ajuda alimentaria, prevenció del matrimoni precoç i en salut matern infantil.\nCàritas agraeix una vegada més la solidaritat de tots, que fa possible fer realitat aquesta cooperació fraterna, que és expressió de la universalitat de la caritat de la nostra Església.\nArticle anterior Concert solidari per Ucraïna a Ciutadella\nSegüent article Menorca es promociona com a destinació de busseig al saló Mediterranean Diving Show


La Diputació visibilitza a les dones treballadores del sector de les cures – tucomarca.com\nHomeAdemúsLa Diputació visibilitza a les dones treballadores del sector de les cures\nLa Diputació de València, a través de l’àrea d’Igualtat dirigida per la diputada Eli García, ha celebrat el primer Fòrum Fem-Dipu d’Economia de les Cures, en el qual s’ha analitzat la situació actual d’un sector en auge degut a l’envelliment de la població, fonamental per al benestar de la societat, però al seu torn poc valorat. Alcaldes, regidors i tècnics dels ajuntaments de l’Hoya de Buñol, La Serranía, El Rincón d’Ademuz i Requena-Utiel han sigut els destinataris d’este primer seminari.\nEls experts que han intervingut al llarg de la jornada, que s’ha desenvolupat per videoconferència des del Saló de Plens de la Diputació, han realitzat un diagnòstic de l’estat en el qual es troba l’economia de les cures, per a acabar parlant de diferents propostes encaminades a oferir una solució laboral a les treballadores d’este mercat, majoritàriament dones.\nEl vicepresident Carlos Fernández Bielsa ha obert el seminari destacant “el paper clau que han de jugar les administracions locals per a liderar la resposta a eixes dones, la qual cosa sens dubte propiciarà més igualtat, major protecció social i major benestar”.\nPer part seua, la diputada d’Igualtat Eli García s’ha referit al sector de les cures “com la gran activitat econòmica oblidada, no reconeguda per la societat i, en la majoria dels casos, no remunerada, per la qual cosa resulta fonamental donar solucions”.\nLa primera de les ponents, la doctora en Ciències Polítiques de la Universitat Complutense de Madrid Mª Ángeles Durán, ha alertat del desafiament al qual s’han d’enfrontar les Administracions Públiques per als pròxims anys. “La immensa majoria del sector de les cures no està monetitzada. Per a traure-ho a la llum, l’Estat hauria d’escometre un enorme esforç. Cal ser conscients de què es tracta de tota una revolució en la nostra economia”.\nUna altra de les expertes destacades de la jornada ha sigut la catedràtica d’Anàlisi Econòmic María Luisa Moltó, per a la qual tota resposta passaria per “garantir la cura com un dret, considerar-lo un bé públic. Seria un error veure’l com una despesa inassumible i s’ha d’articular des del sector públic, mitjançant ocupació pública”.\nUna altra de les solucions que s’han debatut en el fòrum ha sigut la cerca de fórmules d’associacionisme empresarial i cooperativisme, amb l’exemple d’èxit de la cooperativa Gestalmur.


Les investigadores de la UA Carmen Nájera i Emilia Morallón, entre les millors científiques d'Espanya. Actualitat Universitària\nLes investigadores de la UA Carmen .. les millors científiques d'Espanya\nLes investigadores de la UA Carmen Nájera i Emilia Morallón, entre les millors científiques d'Espanya\nSegons el rànquing fet pel Grup per a la Difusió de l’Índex h (DIH)\nLes investigadores de la Universitat d’Alacant Carmen Nájera i Emilia Morallón apareixen entre les millors científiques espanyoles, segons el rànquing fet pel grup per a la Difusió de l’Índex h (DIH). Aquest rànquing destaca un total de 427 investigadores residents a Espanya atenent el seu índex h o índex d’impacte (nombre de citacions dels seus articles) per al període març 2019 a gener 2020.\nEl criteri de DIH per a ordenar-les és el valor Fh, és a dir, «la relació entre l’índex h de la investigadora i el valor mitjà dels h de les altres autores presents en el rànquing de la seua àrea». En concret, la catedràtica Carmen Nájera, que apareix entre les vint primeres del rànquing, obté un valor Fh d’1,33 en el camp de Química Orgànica, i la catedràtica Emilia Morallón un 0,81 en l’àrea de Química Física i Electroquímica.\nCarmen Nájera es va graduar en Química a la Universitat de Saragossa (1973) i va fer la tesi doctoral a la Universitat d’Oviedo (1979). Va dur a terme estades postdoctorals a l’Institut Tecnològic de Zurich (Suïssa), la Universitat d’Oxford (Regne Unit), la Universitat de Harvard (EUA) i en la Universitat d’Uppsala (Suècia). Va ser nomenada professora titular en Química Orgànica a la Universitat d’Oviedo el 1985 i el 1988 a la Universitat d’Alacant. L’any 1993 va ser promoguda a catedràtica de Química Orgànica a la Universitat d’Alacant. Ha sigut professora convidada a la Universitat d’Arizona, Tucson (EUA), Universitat Nacional del Sud, Bahia Blanca (Argentina), Universitat d’Estrasburg (França), Escola Nacional Superior de Química de la Universitat Pierre i Marie Curie (França), Universitat de Campinas (Brasil) i Universitat Federal de Rio de Janeiro (Brasil).\nNájera ha publicat més de 400 treballs de recerca, ha supervisat prop de 50 doctorands i ha impartit més de 250 conferències en congressos i en centres d’investigació nacionals i internacionals. Ha rebut diversos premis i reconeixements: el 2006 el premi de Química Orgànica de la Reial Societat Espanyola de Química i el 2006 Rosalind Franklin International Conferència de la Reial Societat Anglesa. L’any 2010 va rebre el Premi Francès-Espanyol de la Societat Química de França i el 2015 el premi de la Unió Internacional de Química Pura i Aplicada (IUPAC) «Distinguished Women in Chemistry or Chemical Engineering» i la Medalla al Mèrit Professional del Col·legi Oficial de Químics de la Comunitat Valenciana 2015. El 2018, va impartir la conferència Fèlix Serratosa patrocinada per la Societat Catalana de Química i el 2019 la Conferència Lilly (Alcobendas, Madrid). A nivell local, ha rebut el 2010 el Premi Alacantins en La Onda i el 2012 el Premi Important del periòdic Información.\nA més, el 2011 va ser nomenada Acadèmica Corresponent de la Reial Acadèmia de Ciències Exactes, Físiques i Naturals espanyola i el 2013 Acadèmica Numerària medalla núm. 53 (presa de possessió gener 2014). El 2012 va ser nomenada Membre de l’Acadèmia Europea de Ciències i Arts. Finalment, el curs 2016-2017 va ser nomenada fellow de la ChemPubSoc europea. Ha sigut cofundadora i directora Tècnica de l’EBT MEDALCHEMY SL de la Universitat d’Alacant des del 2002 fins al 2018, empresa dedicada a la investigació i la preparació de productes farmacèutics.\nLlicenciada i doctorada en Ciències Químiques per la Universitat d’Alacant i doctora honoris causa per la Universitat Nacional d’Enginyeria de Lima (Perú) el 2010. És catedràtica de la Universitat d’Alacant, membre de l’Institut Universitari de Materials d’Alacant (IUMA), i directora del Grup d’Investigació Electrocatàlisi i Electroquímica de Polímers. Morallón ha presentat més de 200 comunicacions a congressos i una desena de conferències convidades. Ha dirigit 18 tesis doctorals, publicat 220 articles en revistes internacionals indexades, cinc capítols de llibre publicats, cinc patents, i ha participat en 68 projectes d’investigació, i ha sigut investigadora principal en més de 40. A més, és investigadora principal d’un projecte europeu H2020 (Protablecrac) i un projecte Prometeu de la Generalitat Valenciana. Ha fet estades a la Universitat de Brown (EUA), la Universitat Nacional d’Enginyeria (Lima, Perú), la Pontifícia Universitat Catòlica de Xile, la Universitat de Strathclyde (Glasgow, Escòcia) com a postdoctoral, i en les universitats d’Ulm (Alemanya) i Poitiers (França) com a doctoranda.\nDesenvolupa la seua investigació en la síntesi i la modificació mitjançant mètodes electroquímics de diferents materials per a aplicacions en l’emmagatzematge i generació d’energia, en biosensors i el tractament de contaminants. En l’actualitat treballa en diferents línies d’investigació: preparació i caracterització de nous materials electròdics per al tractament de contaminants en dissolució aquosa; emmagatzematge i generació d’energia elèctrica (supercondensadors i piles de combustible); preparació i caracterització de polímers conductors i materials híbrids polímer conductor/material inorgànic; biosensors electroquímics; i electrocatàlisi de nanopartícules metàl·liques suportades. Part del seu treball ha sigut publicat en revistes d’alt impacte com ara Angewandte Chemie, ChemSusChem, Green Chemistry, Carbon, J. Phys. Chem. C., J. Mat. Chem. A, J. Phys. Chem. B, Electrochim. Acta, J. Power Sources, etc.\nEntre altres, ha rebut el premi extraordinari de Doctorat; premi «Sant Albert Magne» a la millor Tesi Doctoral de la UA patrocinat per la Reial Societat Espanyola de Química; premi Noves Idees Empresarials de la Fundació Empresa Universitat d’Alacant amb el projecte «Green Carbon Technologies» dins de la modalitat Ciència i Tecnologia Aplicades i, l’any 2019, el premi «Concepción Aleixandre» a la dona científica valenciana.


Estimats amics del Grup d’Accio Valencianista:\nHavent-nos enterat que’l proxim divendres 30 de maig, celebreu l’acte d’entrega del premi Llealtat, sent el guardonat, el poeta valencià N’Anfos Ramon.\nDes d’esta associacio mos adherim a l’acte i desigem tot lo millor, tant als membres del Grup i amistats, aixina com, al guardonat, N’Anfos Ramon.\nLa nostra associacio li donà el premi “Josep Mª Guinot a les lletres valencianes” l’any passat com a reconeiximent a tota la seua valenciania, N’Anfos va llegir una poesia que mos arribà a l’anima, es un personage excelent.\nAprofitem estes lletres, per a dir-vos que per coincidencia d’actes, ya que eixe dia mateix celebrem el sopar final del curs de Cultura Valenciana que tots els anys organisem, i per tant, no podrem estar presents i acompanyar-vos.\nDes de Castello, un abraç a tots vosatros i seguiu avant.\nCastello de la Plana, a 27 de maig de 2008.


Dolors Todolí: 04/13/10\nELS PROJECTES DE TREBALL / 1\nSon moltes les preguntes que ens fem i que ens hem de fer en cada moment. El treball per projectes m’ha suggerit moltes preguntes i em segueix regalant moltes més. Les respostes sempre son provisionals i a punt de ser revisades de nou.\n•¿Què entenem per projectes?\n•¿Què entenem per saber?\n•¿Quin saber és el necessari?\n•¿És pot construir el saber?\n•¿De quin saber estem parlant?\n•¿És el mateix saber del currículum?\n•¿L’escola parla del mateix saber que fem servir en aquest món globalitzat, al carrer o als mitjans de comunicació?. ¿ Quin paper tenen les TIC en la nostra tasca diaria? ¿ Què fem amb la informació que tenim a l' abast? ¿Com la fem servir a la nostra aula? ¿ Què fan els nostres alumnes amb tota la informació ?\nVARIANTS EN RELACIÓ A LA CONCEPCIÓ DELS PROJECTES\n-Els projectes com una formula o model tancat.\nProjectes més descriptius sense cap conflicte a resoldre, són tipus de projectes senzills com “Els caragols”, per exemple. Un tema amb un índex que s’organitza a partir de tres preguntes que fem als nostres alumnes: “Què sabem? Què volem saber? Com ho podem fer?”\nL´avaluació esta basada en l´observació.\n-El projecte com una excusa perfecta per engegar un treball d’investigació a la classe.\nEn una segona fase els projectes tenien un caire més interessant, s’organitzen a partir de preguntes dels infants que donen peu a investigacions on el conflicte orienta la seva recerca . Paulatinament, per trobar respostes hem de recórrer a diferents disciplines del saber i la idea de globalització va prenent més importància. Es recullen sistemàticament les converses per ser analitzades i anar així definint el problema comú que preocupa al grup. S’incorpora l’avaluació com una necessitat de saber el procés, de donar a conèixer i compartir el camí que es fa durant la recerca. Sorgeix, d’aquesta manera, la necessitat d’explicitar el relat: la història del projecte. La manera de representar el coneixement mereix una atenció especial i les noves tecnologies prenen una importància rellevant. El que passa a la classe i el que passa a la vida real ha d’estar connectat i sempre que sigui possible allò que passa entre les quatre parets de la classe ha de trobar una connexió amb el món exterior i ha de provocar algun canvi .\n-El projecte com una manera de trencar l’espai i el temps de la classe, de realitzar un treball cooperatiu amb els infants .\nInvestigar a partir de problemes consensuats dins la classe, construir de manera compartida el coneixement, relacionar els sabers, contextualitzar les informacions que ens arriben, dialogar constantment, interpretar la realitat que ens envolta, poder actuar en ella sempre que sigui possible, representar cada vegada més creativament allò que volem comunicar, avaluar i avaluar-nos a cada moment i contribuir a la construcció de les identitats personals.\nEls projectes de treball ens permeten repensar l’escola d’avui en dia.\nCada vegada més el currículum queda substancialment modificat (ampliat?) i les temàtiques que s’incorporen es nodreixen de preocupacions dels propis infants i de l’actualitat. La idea de comunitat d’aprenentatge (família, criatures i mestres) articula l’aprenentatge i es posen en joc les biografies de tots i totes per construir les identitats personals.\nCom i per què aprenen els nostres alumnes?\nQuè val la pena saber?\nOn i amb qui aprenem?\nCom es construeix el saber?\nCom podem saber si els infants han aprés el que preteniem ensenyar?\nCadascun de nosaltres – com a persona- duu en sí mateix una imatge d’infant: una imatge que madurem dins la nostra experiència personal i del patrimoni social i cultural al que fem referència.\nLa nostra imatge d’infant, i de persona, és la de protagonista actiu que contribueix, a qualsevol edat, en la construcció de la comunitat a la que pertany i de la que n’és responsable.\nPublicat per Dolors Todolí a 13:29 Cap comentari: Enllaços a aquest missatge\nEtiquetes de comentaris: Projectes de treball 1\nUn blog on trobarem molts recursos TIC\nPROJECTE AGREGA EDUCACIÓ 2.0 A\nAquest projecte preten agrupar tots els continguts digitals educatius creats per diferents persones de forma que quedin catalogats per uns mateixos criteris la qual cosa facilita la recerca del usuari.\nAquest projecte està adreçat a tots els membres de la comunitat educativa i permetrà així promoure l'ús de les noves tecnologies de la comunicació a l'entorn educatiu.\nActualment dins d'aquest projecte hi ha més de 400 contiguts educatius. A més a més, es pot buscar l'àrea curricular que ens interessa des d'Educació Infantil fins Batxillerat.\n( Ho he baixat del blog SOMNIS DE COLORS)\nUn somni de colors per a vosaltres: Patricia, la Mariana, la Lídia, la Míriam i la Cori.\nPublicat per Dolors Todolí a 9:57 2 comentaris: Enllaços a aquest missatge\nEtiquetes de comentaris: Blog /Somnis de colors


La Ronda - Memòria d'acabats by Salas Serveis Immobiliaris - issuu\nPromoció LA RONDA Parc Europa - Barberà del V.\nSalas Serveis Immobiliaris Barberà del Vallès Juan de la Cierva 32-34 08210 Barberà del Vallès 647 402 106 Sabadell Rambla 221 08202 Sabadell 93 745 73 00 www.salaserveis.com laronda@salasserveis.com www.twitter.com/salasbarbera\nAcabats interiors Envans i falsos sostres •\tParets i sostres de plaques de guix laminat tipus “Pladur” per tal de millorar tant la planimetria com el pas de les instal·lacions. Els envans i sostres fabricats amb aquest tipus de material són una millora important en qualitat d’acabats. El nivell d’aïllament acústic i tèrmic és molt superior al dels envans tradicionals, ja que l’interior està reomplert de llana de roca. A més, és un regulador natural de la humitat. •\tLa pintura serà plàstica blanca llisa i de color blanc en parets i sostres. •\tL’alçada del terra al sostre de l’habitatge és de 2,50 m. aproximadament, excepte a les zones amb fals sostre.\nParquet Roble Decapé Natural\nGres SALONI Buxy Bronce\nPaviments •\tParquet laminat L’ANTIC COLONIAL (Porcelanosa) model ROBLE DECAPÉ NATURAL 1L a rebedor, distribuïdor, menjador-estar i dormitoris. •\tA la cuina i al safareig es col·locarà gres porcellànic SALONI model Buxy Bronce de 46x46cm. •\tAls banys es col·locarà gres porcellànic SALONI.\nFusteria interior •\tPortes prefabricades tipus “Bloc” amb marcs, tapajuntes plans i fulles amb acabats en pre-lacat blanc. •\tPorta d’entrada a l’habitatge amb pany de seguretat, amb els mateixos acabats. •\tManetes portes acabat cromat mate.\nPortes acabades en pre-lacat blanc\nFusteria exterior, persianes i aïllament •\tFusteria exterior d’alumini. •\tPersianes enrotllables de lamel·la recta amb aïllament tipus Alutèrmic. •\tVidres amb càmera a totes les balconades i finestres.\nVidres amb càmera\nPromoció LA RONDA Parc Europa - Barberà\nCuina Taulell i frontal SILESTONE\nPaviment •\tGres porcellànic SALONI model Buxy Bronce en format de 46x46cm.\nMobiliari Aigüera TEKA Universo 2C\n•\tMobiliari model Sahara de MODUL-CUIN amb portes laminades color Arena, composat per armaris baixos i línia d’armaris alts. •\tTiradors mobles cuina en acabat crom mate i sòcols en alumini.\nTaulell, sòcols i frontal Aixeta NOKEN model BELA\n•\tTaulell de granit SILESTONE color gris marengo de 2cm amb sòcol de remat de 5x1cm. Es col·locarà frontal del mateix material entre mobles alts i baixos i sota la campana d’extracció.\nSostre •\tFals sostre de plaques de guix laminat tipus “Pladur”.\nAigüera Campana BALAY 3BC-894P\n•\tAigüera TEKA model Universo 2C d’ acer inoxidable de dues gavetes.\nAixetes •\tAixeta monocomandament cromada NOKEN (Porcelanosa) model Bela.\nCampana extractora Placa de cocció BALAY 3EB-710LP\n•\tCampana extractora decorativa BALAY 3BC-894P de 90cm en acer inoxidable.\nPlaca de cocció •\tPlaca vitroceràmica BALAY 3EB-710LP “touch control”.\nForn Forn BALAY 3HB-503XP\n•\tForn d’acer inoxidable BALAY 3HB-503XP.\nSALONI Corona Blanco\nSALONI Fila Wengué\nBany 1 Paviment •\tGres porcellànic SALONI model Pigments Moka de 30x61cm.\nRentamans ROCA Victoria Unik 60cm\nEnrajolat •\tEnrajolat fins al fals sostre amb rajoles de SALONI model Corona Blanco mate de 25x40cm col·locat en vertical. •\tA la paret de la banyera es col·locarà la rajola SALONI model Fila Wengué de 20x40cm.\nAixeta termostàtica NOKEN Basic\nMobiliari i rentamans\nAixetes NOKEN Mini Plus\n•\tMoble de bany amb rentamans ROCA model Victòria Unik en color Wengué.\nInodor •\tSanitaris NOKEN (Porcelanosa) inodor i bidet model Acro.\nInodor NOKEN Acro\n•\tBanyera Systempool (PORCELANOSA) model Acore BB de 160x75cm.\nAixetes •\tAixeta termostàtica per banyera NOKEN (Porcelanosa) model BASIC. •\tAixeta per rentamans i bidet NOKEN (Porcelanosa) model MINI PLUS.\nBanyera SYSTEMPOOL Acore BB\nSALONI Blanco Mate\nBany 2 Rentamans ROCA Victoria Unik 80cm\nPaviment •\tGres porcellànic SALONI model Pigments Antracita de 30x61cm.\nEnrajolat Aixeta termostàtica NOKEN Basic\n•\tEnrajolat fins al fals sostre amb rajoles de SALONI model Corona Blanco de 25x40cm col·locat en vertical. •\tA la paret on es troba el rentamans es col·locarà la rajola SALONI model Blanco Mate de 20x20cm amb ranura horitzontal.\nSostre Aixeta NOKEN Mini Plus\n•\tFals sostre de plaques de guix laminat tipus “Pladur”.\nRentamans •\tMoble de bany amb rentamans integrat ROCA model Victòria Unik blanc.\nInodor •\tModel ACRO de la marca NOKEN (Porcelanosa). Inodor NOKEN Acro\nPlat de dutxa •\tPlat de dutxa ARQUITEC de SYSTEMPOOL (Porcelanosa) de 140x75cm.\nAixetes •\tAixeta per rentamans NOKEN (Porcelanosa) model MINI PLUS. •\tAixeta termostatica per dutxa NOKEN (Porcelanosa) model BASIC. Plat de dutxa Arquitec SYSTEMPOOL\nInstal·lacions Instal·lació elèctrica •\tInstal·lació elèctrica segons normativa vigent. •\tMecanismes elèctrics NIESSEN Zeus en color plata amb tecla blanca. •\tGrau d’electrificació baix: 5700w.\nInstal·lacions de telecomunicacions •\tAntena de TV i ràdio: instal·lació comunitària preparada per senyal TDT. •\tInstal·lació interior de línia telefònica (la instal·lació quedarà pendent de les connexions a la xarxa per part de la companyia). •\tS’instal·laran preses de telecomunicacions a totes les estances, amb preses de TV a menjador-estar i dormitori principal, així com les cuines que estiguin independitzades del menjador-estar.\nCalefacció i Aigua calenta sanitària •\tSistema de calefacció monotubular, mitjançant radiadors d’alumini. Funcionament per mitjà de caldera estanca de gas individual per cada habitatge. •\tSistema d’aigua calenta sanitària per mitjà de caldera de gas individual per cada habitatge amb pre-escalfament d’aigua per mitjà de les plaques solars tèrmiques ubicades a coberta.\nLlauneria •\tLa instal·lació d’aigua disposarà de claus de pas a totes les dependències humides, és a dir, cuina, banys i safareig. •\tLes cuines disposen de instal·lació per a rentaplats. •\tAls safareigs es realitzarà instal·lació per a rentadora,així com per assecadora d’autocondensació. •\tA les terrasses s’instal·laran lluminàries.\nMecanisme NIESSEN Zeus\nAcabats de les zones comunitàries Façana Façana\n•\tFaçana amb revestiment amb peces d’obra vista de tonalitat clara.\nTerrassa i balcons •\tTerrasses i balcons amb paviments de gres antilliscant SALONI model Olba gris de 25x25. •\tBaranes metàl·liques amb vidre laminat mate.\nAcabats exteriors Vestíbul i escales SALONI Olba Gris\nIMPORTANT Qualsevol dels materials abans esmentats que per motius aliens a la nostra voluntat no se’n pugui disposar o col·locar, serà substituït per un material de qualitat equivalent. Queda a criteri de la Direcció Facultativa la realització de modificacions als elements comuns de la promoció.\n•\tPaviment i graons de cada replà de pedra natural o artificial (segons Direcció Facultativa). •\tBaranes interiors metàl·liques pintades a l’esmalt. Les parets estaran acabades amb pintura plàstica. •\tExtintors segons normativa vigent contra incendis. •\tAscensor (amb capacitat per a 6 persones) amb parada a cada replà, inclosa la planta d’aparcaments. Disposarà obertura amb portes automàtiques.\nCoberta •\tCoberta plana invertida. La coberta allotjarà la instal·lació la instal·lació de plaques solars tèrmiques i els corresponents components de la instal·lació així com una zona de pas pel manteniment de les instal·lacions. •\tEls aïllaments i impermeabilitzacions es realitzaran amb materials adients d’alta qualitat i garantia.\nCriteris mediambientals Qualificació Energètica C La Ronda obtindrà la certificació de Qualificació Energètica C que atorga l’Institut Català d’Energia de la Generalitat de Catalunya (ICAEN). S’han minimitzat les necessitats energètiques dels habitatges implementant sistemes d’estalvi d’energia (aïllaments, ventilació creuada o tancaments amb ruptura de pont tèrmic entre d’altres) i sistemes eficients de producció d’energia tèrmica (calderes individuals amb pre-escalfament d’aigua mitjançant plaques solars tèrmiques).\nMaterials reciclables S’utilitzaran materials de construcció tradicional, com són el formigó, la ceràmica o les plaques de guix laminat (“Pladur”), perquè tenen un baix impacte mediambiental i són fàcilment reciclables.\nEnvans de plaques de guix Els envans de plaques de guix laminat (“Pladur”) són una millora important en qualitat d’acabats. El nivell d’aïllament acústic i tèrmic és molt superior al dels envans tradicionals, ja que al interior està reomplert de llana de roca. Són molt resistents al foc i permeten fer obres o modificacions d’envans d’una manera senzilla, ràpida, molt neta i reciclable i son un regulador natural de la humitat.\nEls inodors tenen interrupció voluntària i doble descàrrega per garantir un estalvi en el consum d’aigua. Les aixetes disposen d’airejador per estalviar en el consum d’aigua.\nAccessibilitat Habitatges accessibles i adaptació sense cost* Tots els habitatges de la promoció són accessibles per a persones amb mobilitat reduïda i fàcilment adaptables. D’acord amb la responsabilitat social corporativa de Salas i amb el suport i assessorament de la Fundació Salas, realitzem adaptacions dels habitatges per a persones amb necessitats especials sense cap cost afegit*. *Consulteu les condicions concretes d’aquest servei amb l’assessor/a comercial.\nLa Ronda - Memòria d'acabats\nLa Promoció La Ronda és un edifici residencial format per 35 habitatges de 2 i 3 dormitoris a una ubicació que combina bones comunicacions,...


Activitats de professionals (Config. per a LATAM) - ResiPlus\n04nov18:0019:00DESTACATActivitats de professionals (Config. per a LATAM)18:00 - 19:00 CET\nContingut: Creació d’activitats/tallers. Programació individual per professional. Registrar la presència, absència o cancelació de les activitats programades amb els residents.\nProgramació individual per professional.\nRegistrar la presència, absència o cancelació de les activitats programades amb els residents.\nCrear un taller, programar la seua periodicitat i assignar als residents que els corresponga.\nRegistrar presència i absència, obtindre llistats de participació relacionats.\nKinesiòlegs, Recreació, Terapeutes, Educadors i tots aquells professionals que realitzen Activitats o Tallers\nID del seminari web: 483-222-011\n(Dimecres) 18:00 - 19:00 CET


El corresponsal FER en Río - Proyecto FER\n29.07.2016 - 12:00 AM\nEl corresponsal FER en Río\nEn pocs dies, els esportistes espanyols que competiran en els Jocs Olímpics de 2016 viatjaran cap a Rio . Entre ells, els 17 representants del Projecte FER. No obstant això, fidel al seu estil viatger i nòmada, Iván Pastor ja porta a la ciutat brasilera tres setmanes. Temps més que suficient per a ser una veu autoritzada i per respondre a les preguntes, dubtes, consultes i curiositats d’alguns dels FER, que ja descompten les hores per a pujar a l’avió dels somnis i la il·lusió.\nLaura Gómez: Es nota ambient olímpic als carrers? I pel que fa a la seguretat, es nota que van a extremar la vigilància en els carrers i anell olímpic?\nIván Pastor: L’ambient va en aument, però la veritat és que molt poc a poc. Segur que en els propers dies ja es respirarà més atmosfera de Jocs Olímpics; però, de moment, hi ha menys que en les meues anteriors cites olímpiques. En el tema de la seguretat, no és tant com es diu, cal anar amb cura, però no crec que passe res. Van a extremar les precaucions. També es juguen la seua imatge exterior.\nMar Jover: Com és l’oratge? Com són les temperatures ? Molta humitat com en la nostra Comunitat Valenciana?\nIván Pastor: És hivern. Per tant, no hi ha tanta humitat com sol haver a l’estiu. En tot cas, no fa gens de fred. Ja sabem que ací a Rio hi ha una espècie de microclima. Les temperatures oscil·len entre els 22 i els 28 graus. S’està prou bé.\nNéstor Abad: Està ja tot preparat? Ho tenen tot més o menys controlat, sobretot les instal·lacions?\nIván Pastor: La impressió és que sí. Encara estan finalitzant algunes obres i instal·lacions. La sensació és que han apurat prou. Molt més que, per exemple, a Pequín 2008 i Londres 2012. Però crec que ho tindran tot a punt per al dia 5.\nLola Riera: Estàs utilitzant algun tipus de protecció contra el zika?\nIván Pastor: Sí, però durant els últims 6 mesos he vingut molt a Rio, i tampoc he vist tants mosquits. A més, ací és ara l’hivern, no fa tanta calor i, per tant, hi ha menys mosquits. S’han de prendre precaucions, però tampoc cal exagerar.\nCésar Sempere: Vaig llegir i vaig escoltar fa uns dies que estaven quasi totes les entrades venudes. És així?\nIván Pastor: Sí. Igual que abans comentava que encara no es respira molt d’ambient olímpic, sí és cert que l’èxit de presència de públic en totes les competicions sembla assegurat. Totes les informacions dels mitjans brasilers van en este sentit. Tret dels compromisos concrets de cada dia, les entrades per al públic en general estan gairebé totes venudes.\nPrevious Post Una alicantina amb passió oriental\nNext Post Projecte FER llança la seua revista digital per als Jocs Olímpics de Rio


El ministre espanyol d'Economia, Luis de Guindos, en una imatge d'arxiu.\nActualitzada 12/04/2020 a les 10:01\nEl vicepresident del Banc Central Europeu i exministre espanyol, Luis de Guindos, adverteix en una entrevista amb 'La Vanguardia' que Espanya viu «la situació econòmica més greu des de la Guerra Civil». Segons De Guindos, l'economia mundial entrarà en recessió, l'europea «amb més intensitat», amb l'espanyola «més exposada» per la seva dependència al turisme, un dels sectors més impactats per la pandèmia. El vicepresident del BCE preveu un impacte del 5% del PIB amb un confinament de mes i mig, i de fins al 10% amb tres mesos. De Guindos pronostica que la recuperació estarà «entre una V i una U», però avisa que tot dependrà «de la durada de l'aturada» i també «de l'èxit previ en la immunització del teixit productiu».\n«Hi haurà una recessió profunda, que tindrà un impacte molt greu en els comptes públics i que comportarà un gran esforç per recuperar l'activitat en condicions normals», afirma De Guindos, que es mostra partidari a grans acords a Espanya per abordar la crisi. «Cal un marc de confiança i lleialtat mútua entre el govern i l'oposició, i aquesta és una via de doble direcció», afirma.\nLes empreses, diu De Guindos, tindran una «caiguda brutal de la facturació» i és «bàsic alleugerir les seves càrregues fiscals». Amb tot, De Guindos també admet que «la recaptació de l'Estat caurà molt», i es mostra partidari d'esquemes temporals com els ERTO per ajudar els companyies.\nDe Guindos destaca la feina del BCE per ajudar en aquesta crisi. «Aquest 2020 es destinaran 1,1 bilions d'euros a la compra d'actius, fonamentalment deute públic», diu el vicepresident del banc central. D'aquests diners, preveu que Espanya en pugui aconseguir entre 120.000 i 130.000 milions, cosa que considera «el principal escut financer».\nMalgrat això, De Guindos descarta que hi hagi una crisi del deute i que s'hagin de plantejar quites en el futur perquè els estats no puguin assumir el cost de tots aquests diners. «Els nivells de deute de l'Eurozona són sostenibles i quan aquesta crisi passi tornaran les condicions econòmiques a la normalitat, i en cap escenari contemplem dificultats amb el deute, no m'ho plantejo», diu.\nComenta el contingut : De Guindos avisa que Espanya viu «la situació econòmica més greu des de la Guerra Civil»


Doble Titulació en Enginyeria Informàtica i en Direcció d’Empreses Tecnològiques - La Salle BCN\nLa Salle Campus Barcelona t’ofereix la doble titulació entre l’àmbit de l’Enginyeria TIC i l’àmbit de la Direcció d’Empreses. Aquesta doble titulació de grau permet als alumnes finalitzar els estudis universitaris, en 5 ...\nLa Salle Campus Barcelona t’ofereix la doble titulació entre l’àmbit de l’Enginyeria TIC i l’àmbit de la Direcció d’Empreses. Aquesta doble titulació de grau permet als alumnes finalitzar els estudis universitaris, en 5 anys i mig acadèmics, amb dos títols oficials de grau. El disseny d’aquesta doble titulació permet als alumnes cursar dos titulacions que es complementen i, per tant, aporten a l’estudiant un enfocament global i interdisciplinari que els obre moltes oportunitats professionals: les pròpies de cadascun del graus cursats i les especials de perfils que tenen un coneixement mixt de les dos àrees. Les dobles titulacions exigeixen a l’alumne un esforç superior al que realitza un alumne que en 4 anys (240 crèdits ECTS) cursa i supera un únic grau. Per tant, s’adrecen a alumnes amb un alt rendiment acadèmic procedents del batxillerat científic-tecnològic que, durant el procés d’admissió, han d’acreditar amb el seu expedient acadèmic dels darrers cursos.\nHoraris: matins i tares (depenent del curs)\nQuant Dura: 11 Semestre(s)\nHoraris: mañanas y tardes (dependiendo del curso)\nLa Salle BCN – Universitat Ramon Llull és la única universitat privada que ofereix la Doble titulació d’Enginyeria Informàtica i Direcció d’Empreses de Catalunya.\nEn només 5 anys i mig pots obtenir dos títols universitaris oficials.\nLa diferència entra cursar els dos graus per separat i la doble titulació d’aquest dos mateixos graus en 5 cursos i mig, suposa una reducció de 88 ECTS i la possibilitat de fer els 2 TFG (Treballs de Final de Grau) basats en un tronc comú.\nEls alumnes cursaran la doble titulació alternant assignatures d’ambdós àmbits, enginyeria i direcció d’empreses, en grups reduïts i emprant els idiomes de castellà i anglès.\nL’enfocament d’aquest doble programa és molt pràctic amb un metodologia diferencial, basada en escenaris, desenvolupant projectes reals d’empreses.\nLa seva sortida professional neix de la demanada de l’empresariat actual. Uneix les sortides professionals de dues titulacions que gaudeixen d’una important oferta laboral.\nA la Salle BCN el 100% dels titulats treballen al finalitzar els seus estudis i un 60% dels nostres alumnes acaben contractats a les empreses on han realitzat les pràctiques.\nEl programa s’adapta al perfil necessari per les organitzacions i entitats del futur. Un perfil interdisciplinari amb projecció i amb alt nivell d’ocupació.\nLa doble titulació de Grau en Enginyeria Informàtica i Grau en Direcció d’Empreses Tecnològiques de La Salle BCN té l’objectiu de formar elsprofessionals directius i tecnològics del futur capaços de liderar activitats de direcció empresarial, assessorament d’entitats, activitats d’implementació de sistemes informàtics que resolguin matèries de tractament de la informació d’una empresa o organització, tant en el seu àmbit global com en les diferents àrees funcionals.\nEn el mercat laboral es sol·liciten perfils amb una gran capacitat analítica i habilitats de gestió que treballin com responsables de departaments estratègics per la companyia (financer, recursos humans, ventes i Marketing, distribució i comerç, etc.) o com alts càrrecs directius, entre altres llocs dins de l’organigrama de l’empresa.\nEl desenvolupament de les tecnologies de la informació i el seu impacte en tots els sectors professionals i en totes les àrees funcionals ha fet que la revista Forbes situés al 2015 6 empreses tecnològiques entre les primeres 10 marques més poderoses del món amb següent ordre: Apple, Microsoft, Google, Coca-cola, IBM, McDonald’s, Samsung, Toyota, General Electrics i Facebook. I, entre l’11ª i la 20ª posició d’empreses més poderoses del món va situar a 5 empreses més tecnològiques: Amazon.com, at&t, CISCO , Intel y Oracle.\nEls graus en Direcció d’Empreses i en Enginyeria Informàtica apareixen entre elsgraus amb més projecció laborat pels pròxims anys. Tant sols, per l’any 2016 espreveuen més de 700.000 vacants en el sector de les TIC a la Unió Europea.\nRealitzar una doble titulació del grau en Direcció d’Empreses Tecnològiques i d’Enginyeria Informàtica et prepara per un nou perfil professional que et farà més competitiu en el mercat laboral i et capacitarà per ocupar lloc de treball de direcció d’empreses i cobrir els nois perfils professionals que el mercat laboral mundial està adquirint.\nAlguns d’aquests nous perfils professionals mixtos basats en la tecnologia i la direcció d’empreses són:\nExpert en Big Data i Business Intelligence.\nEspecialista en desenvolupament de negoci i aplicacions IoT – Internet de les Coses.\nEspert en Gestió documental i digitalització de processos.\nExperts en desenvolupament d’aplicacions d’intel·ligència col·lectiva.\nDesenvolupament de negocio y aplicacions IoT - Internet de las Coses\nExperts en disseny d’eines d’analítica social per extreure rèdit comercial dels hàbits, opinions i tendències de consum detectats en el món 2.0.\nDesenvolupament de productes en empreses del sector de les TIC.\nDirecció general, especialment en empreses amb ús intensiu d eles TIC\nConsultoria en àmbits de les tecnologies de la informació i ERP.\nÀrea de Marketing/comercial per l’aplicació de la tecnologia com factor diferencial en les accions de Marketing i comercial.\nDirecció tecnològica en empreses (desenvolupament d’aplicacions o responsable de sistemes de seguretat tecnològica).\nEstadística i Anàlisis Matemàtica\nArquitectura en Computadores\nLa Salle Campus Barcelona t’ofereix la doble titulació entre l’àmbit de l’Enginyeria TIC i l’àmbit de la Direcció d’Empreses. Aquesta doble titulació de grau permet als alumnes finalitzar els estudis universitaris, en 5 anys i mig acadèmics, amb dos títols oficials de grau.\nEl disseny d’aquesta doble titulació permet als alumnes cursar dos titulacions que es complementen i, per tant, aporten a l’estudiant un enfocament global i interdisciplinari que els obre moltes oportunitats professionals: les pròpies de cadascun del graus cursats i les especials de perfils que tenen un coneixement mixt de les dos àrees.\nLes dobles titulacions exigeixen a l’alumne un esforç superior al que realitza un alumne que en 4 anys (240 crèdits ECTS) cursa i supera un únic grau. Per tant, s’adrecen a alumnes amb un alt rendiment acadèmic procedents del batxillerat científic-tecnològic que, durant el procés d’admissió, han d’acreditar amb el seu expedient acadèmic dels darrers cursos.\nCuánto dura: 11 Semestre(s)


La son al cau dels pirates - Històries d'Europa\nInici Arqueologia La son al cau dels pirates\nEl mosaic de Risan (antiga Rahizon)\nVista general del mosaic de la sala que inclou la representació de Somnus.\nLa hipnosi defineix un estat mental de son profund en el qual l’individu pot obeir, tot i despert, les ordres d’aquell qui l’ha fet entrar en aquest estat. Al món clàssic, trobem esments a l’estat hipnosi o similars relacionats amb circumstàncies diverses, la majoria d’elles d’un marcat caire social com l’endevinació del futur, rituals iniciàtics, medicina, etc.\nHipnos i hipnosi\nEl concepte ha anat evolucionant amb el temps i com no podia ser d’altra manera, la seva etimologia ens duu a l’antiga Grècia. El mot hypnos significava “son”. Com tants d’altres conceptes, prenia forma humana a través d’una divinitat del mateix nom. Hypnos era fill de la nit (Nyx) i la foscor (Erebus), germà bessó de la mort (Thanatos) i pare de Morfeu, no seria precisament la família Trapp…\nEl seu paper com a divinitat del son el va guanyar amb escreix, ja que arribà a aconseguir, per dues vegades, adormir el mateix Zeus a instàncies d’Hera, la muller d’aquest. En ambdós casos, Hera aprofità la incapacicat de resposta de Zeus per intervenir a la guerra de Troia contra els grecs.\nDonada l’alegria desbordant del seu entorn, no és d’estranyar que Hipnos visqués a l’inframon, on no arribava llum ni del sol ni de la lluna. La seva llar era una cova on florien les roselles a l’entrada. Tot un símbol, ja que la rosella era i és una flor estretament lligada amb els estats d’alteració de la ment, donat que el seu consum es relaciona amb al·lucinacions. Segons conta Homer a la Ilíada, Hypnos no sentia el dolor i el seu nom ja era anomenat en càntics òrfics datats al segle III aC.\nGrecs a la Il·líria\nHi ha algunes representacions d’Hypnos en vasos i escultures. Totes elles es posen d’acord en representar-lo com un jove amb ales als polzes que li permetien de moure’s ràpidament i sigil·losa.\nVista de la badia de Kotor (Montenegro) (font: odisseu.cat)\nL’única representació coneguda sobre mosaic, però, és a Montenegro, a la costa de la badia de Kotor. La costa dàlmata a la mar Adriàtica, molt retallada i amb multitud d’illetes properes al continent, presentava unes excel·lents condicions per a acollir els colons grecs. Tal com ja havien fet en arribar a Empúries, les naus gregues s’establien inicialment en una illa, fàcil de defensar, des d’on observaven la dinàmica a la costa durant un període de temps fins que es decidien a passar a terra ferma per a crear-hi la colònia.\nL’actual Risan, habitada des del segle VII aC, es troba a la vora d’un golf molt tancat que constituïa un port natural excepcional per als navegants grecs. Hi arribaren al segle VI aC per establir-hi la futura capital de la regió de la Il·líria, regió que abraçava les actuals Croàcia, Bòsnia i Hercegovina, Montenegro, Albània i Macedònia.\nIntervencions arqueològiques a Rhizon\nLa història de les intervencions arqueològiques a Rhizon ve de lluny. Sir Arthur Evans, conegut per haver excavat a inicis del segle XX el palau de Cnossos a Creta, ja hi havia intervingut a finals del segle XIX. Tot i que des de fa una dècada és objecte de campanyes d’excavació regulars, les restes de la ciutat grega (Rhizon) es troben força descuidades, sense la protecció i museïtzació que seria ideal.\nVista general de les restes de la ciutat grega de Rhizon (Risan, Montenegro) (font: odisseu.cat)\nEn un descampat davant l’escola, sota l’asfalt que sembla rebentat per la mateixa excavació, s’hi distingeixen habitatges al voltant d’una xarxa de carrers. La trama urbana estava envoltada per muralles ciclòpies. Fa pocs mesos s’hi ha localitzat les restes de dos palaus del segle III aC, dels temps de la reina Teuta. Són els primers palaus reials localitzats a Montenegro, i de fet, a tota la regió de l’antiga Il·líria. El renom de la reina Teuta a la regió, pel seu paper d’oposició a la futura dominació romana (com el cas de la reina celta Boudica o Zenobia de Palmira), ha fet encara més destacada la troballa.\nUns anys abans s’hi havia trobat un tresor de 100 monedes del mateix segle III aC. Aquest “tresoret” venia a afegir-se al del 2010, quan els arqueòlegs de la universitat de Varsòvia desenterraren 4600 monedes de bronze de la mateixa cronologia dins un recipient de ceràmica. El recipient es trobava just sota un estrat de cendres i destrucció que ha estat identificat com pertanyent a la primera guerra il·líria.\nPel que fa a les restes ceràmiques, hi ha materials provinents de la Campània i la Puglia, a l’altra banda de la mar Adriàtica, així com de les regions gregues de l’Àtica i Corint.\nRoma contra els “Pirates”\nDetall de les estructures de dos temples a la ciutat grega de Rhizon (Risan, Montenegro). Un cau de pirates segons els romans\nAquests resultats evidencien que Rhizon fou un enclavament comercial destacat. Potser fruit d’aquest caire “comercial” de la societat de Rhizon sorgí la seva fama de relació/tolerància amb la pirateria. Agron, el difunt marit de Teuta, havia ampliat els dominis dels ardiaei (principal poble d’Il·líria) cap al sud fins a l’illa de Corfú, i la seva flota havia esdevingut poderosa. Teuta seguí el model expansionista d’Agron.\nTot plegat donà lloc a un enfrontament obert entre la reina Teuta i la república romana, en expansió a la Mediterrània després de vèncer la primera Guerra Púnica (o primera Guerra Romana, segons els cartaginesos) entre el 262 i el 241 aC. Aquesta victòria havia donat a Roma el domini de Sicília i amb ella, a part d’un immens graner, el control del centre de la Mediterrània.\nEls germans Corunciani\nSegons Polibi (II, 4, 9) els romans els acusaren d’activitats de “pirateria”. Algunes naus romanes (cada vegada més) havien estat apressades pels il·liris. Per això, Roma envià Cai i Luci Corunciani com a emissaris a parlamentar amb Teuta. Sembla que l’actitud dels Corunciani no devia ser precisament assertiva. El seu assassinat durant el retorn va fer que el Senat declarés la guerra a Teuta l’any 229 aC. Era la Primera Guerra il·líria.\nEls romans necessitaven també el domini de la seva costa est, ja que sense el control de la Il·líria i l’Adriàtic, Roma no tenia sortida a Orient. La flota romana de 200 naus travessà l’Adriàtic, derrotà els Il·liris i els imposà restriccions al moviment de les seves naus. El mateix Polibi (II, 14,4) explica la victòria romana d’acord amb la traïció de Demetri, el governador de Teuta a l’illa de Corfú. La fàcil caiguda de l’illa hauria estat la pedra de toc per a fer saltar pels aires la resistència il·líria. Fos com fos, el comerç romà tenia les portes obertes, també, a la mar Adriàtica.\nUn mosaic únic\n… i els romans arribaren a Rhison al segle I i hi estarien fins al IV dC. Com arreu de la Mediterrània, hi portaren els estàndards d’organització, arquitectura, ciutadania, etc. Un testimoni de la “civilització” romana en són les vil·les, construïdes sempre disposant les estances al voltant d’un atri o font de llum. I vet aquí que en una d’aquestes vil·les, l’exèrcit francès hi localitzà, el 1820, l’esmentat mosaic que representa Hypnos.\nEl mosaic ha donat el nom actual a la vil·la, l’única restaurada i musealitzada al municipi. De fet, hauríem d’anomenar-la, però “vil·la de Somnus”, segons el seu nom llatí que els romans donaren a Hypnos.\nDetall del medalló central amb la representació de Somnus.\nLa representació es troba en un medalló circular al centre del cubículum o dormitori, és clar. Sommus es representa alat i estirat en posició supina. Això és, descansant sobre el seu braç dret, que recolza sobre un coixí. La figura pren forma a partir de la disposició de tessel·les (petits cubs de pedra) de colors blanc, negre, vermell, verd, cafè, groc i marró. Les ombres són elaborades amb tessel·les de color fosc, més petites que les altres.\nLa vil·la, en les set estances conservades, presenta d’altres exemples de mosaics dignes d’esment. És en un conjunt que en fa recomanable la visita, tot i la museïtzació en podria treure molt més partit.\nVista general d’un altre dels mosaics de la mateixa vil·la a Risan (Montenegro)\nArticle anteriorBall fins a la mort a Alsàcia\nProper articleQuè saps de la història d’Itàlia?


Si mireu la llista dels meus venuts tant en paper com en digital us trobareu dos títols que es repeteixen per totes bandes “Reina Roja” i “Loba negra” i el nom d’un autor, Juan Gómez-Jurado. Si us agraden els thrillers i si encara no els heu llegit, ja esteu trigant… Són els dos primers llibres d’una trilogia que es convertirà en bàsica.\nJa coneixia a Juan Gómez-Jurado gràcies a “Cicatriz”, un thriller d’aquells que t’atrapa des de la primera paraula escrita. I llavors van arribar ells. Antonia Scott més rara que un gos verd, però atraient com una mala cosa. Acompanyada per Jon Gutiérrez, en el paper d’un Sancho Panza – i no és que estigui gros- més o menys pacient, segons el moment, amb aquesta excèntrica Quixot que busca paraules peculiars per expressar els seus (complicats) estats d’ànim.\nCom diu la sinopsi de “Reina Roja”: Antonia Scott és especial. Molt especial. No és policia ni criminalista. Mai ha empunyat una arma ni portat una placa, i, però, ha resolt desenes de crims. Però fa un temps que Antònia no surt del seu àtic de Lavapiés. Les coses que ha perdut li importen molt més que les que esperen allà fora. Tampoc rep visites. Per això no li agrada gens, gens, quan escolta uns passos desconeguts pujant les escales fins a l’últim pis. Sigui qui sigui, Antonia està segura que ve a buscar-la. I això li agrada encara menys.\nNo us explicaré res més del que passa o del que no. Només us heu d’apuntar que els noms d’Antonia Scott i Jon Gutiérrez com si fossin uns nous membres de la vostra família més propera. I un cop llegit “Reina Roja”, necessitareu adquirir el segon del que serà una trilogia, “Loba negra”.\nQuè li trobo d’especial? Potser acabaria abans dient què no m’ha agradat, que han estat molt poques coses, però hi ha dues que destaco per sobre per tot. M’agrada el narrador que ha creat Juan Gómez-Jurado. Aquesta complicitat que aconsegueix no només amb els personatges sinó per la ironia, els referents culturals, el toc d’humor negre, el ritme cinematogràfic que dona a certs moments d’acció i aquestes picades d’ull que van directament al lector (No es que esté gordo) que arrenquen un somriure de complicitat.\nEl segon aspecte fonamental són els dos protagonistes, la facilitat amb el que els fas teus, t’impliques. Son antiherois que els fa més propers, lluny de perfeccions i, a poc de començar, t’interessa el que fan professionalment però també vols que acabin sent d’aquells vells amics dels que ho saps tot.\nSí, “Reina roja” i “Loba negra” entren dintre d’aquesta categoria tan menyspreada per alguns de best-seller. Capítols curts, cliffhungers que t’enganxen al final, però també és un thriller que tots els amants del gènere no es poden deixar passar per alt només perquè sigui un supervendes. Jo estic esperant, JA, el final de la trilogia.\nNúmero de pàgines: 568/560


Exposició de pintures rupestres a Bellestar de la Frontera, els gats rescatats a Bompàs ja han estat adoptats , però queden alguns gossos, el Syndicat mixte Canigó grand site , engega un ambiciós programa i curtmetratge animat 'Soc dislèxic'.\n* Bellestar de la Frontera exposa pintures rupestres. El castell -museu de la comuna, exposa des d’avui fins al 30 de novembre l’exposició ‘Mémoires de pierres – Les gravures rupestres de Cerdagne et d’ailleurs’. Una exposició que és el resultat de més de 30 anys de feina i de reserca de Pierre Campmajo i Denis Crabol , que van publicar la seua tesis doctoral, dedicada a aquestes recerques l’any 2010. Si voleu visitar aquesta exposició, el museu està obert de 14 h a 17h30, excepte dimarts i dissabtes. Del 15 de juny al 14 de setembre, obert tots els dies de 14h a 19h. L’entrada varia entre els 3,50 a 4,50 €uros. Per més informació podeu trucar al 04 68 84 55 55.\n* Adoptats tots els gats trobats a Bompàs en males condicions. Com recordareu, la gendarmeria de Bompàs va dur a terme dijous passat al lloc conegut com a ‘Closa petita ‘ una operació de salvament de Gats, cadells de gossos, tortugues i cabretes. L’home detingut va ser empresonat a l’espera de judici. Ara ens arriba la bona notícia de que tots els gats han estat adoptats, gràcies a la feina dels voluntaris del refugi de Ribesaltes ‘Un Gîte, Une gamelle’ en 48 h. Però encara queden per adoptar alguns gossos. Podeu contactar aquí amb el refugi si us interessa adoptar algun d’aquests animals.\n* El ‘Syndicat mixte Canigó grand site’ acaba d’aprovar un pressupost de 1,5 milions d’€uros per dur a terme el programa ‘Patrimoine et randonnée’. Es desenvoluparà fins al 2024 i durà aterme accions compromeses a preservar el Canigó a través dels seus paisatges, la seva història i les seves tradicions, intervenir a favor d’aquest reconeixement nacional, garantint una gestió respectuosa i durable que tindran lloc a traves de quatre programes prioritàris, entre els quals destaca la revalorització de la ciutat minera de la Pinosa.\n* El nostre vídeo d’avui es un curtmetratge ‘ Jo soc dislèxic‘ que us posa en la visa d’un nen amb dislèsia.\nÉs un curtmetratge d’animació, inspirat en una història real. La dels seus directors, Mads Johan Øgaard i Katie Wyman, tots dos amb dislèxia. Narra la història d’un nen que vom un 5 a 10% de la població té dificultats d’aprenentatge. A l’escola, ha de lluitar constantment … Està sol davant de la burla dels altres alumnes. Però també impotent davant les lletres, les paraules que no entén. Per tant, aquestes dificultats es converteixen en una muntanya per escalar. Però decideix començar l’ascens d’aquesta muntanya :el d’un sistema educatiu inadequat, amb una música desgarradora: ‘No sóc estúpid‘.\n' 'Mémoires de pierres – Les gravures rupestres de Cerdagne et d’ailleurs'.\n'Patrimoine et randonnée'\n'Un Gîte Une Gamelle'\ncurtmetratge 'soc dislèxic'


El jazz ha cridat de sempre l’atenció dels artistes plàstics. Enric Crous, des de les planes de la revista anti-artística lleidatana ART, afirmava que “ja no es pot negar el jazz. L’esperit de la música sincopada resta ja vinculada a tota música actual”. El Hot Club de Barcelona va ser fundat el 1936, sempre sota la mirada dels Amics de l’Art Nou i, a la postguerra, va ser precisament aquesta entitat la que va aixoplugar el Club 49, que va ser el cercle actiu de la generació dels artistes del Dau al Set. Un dels personatges claus per l’artisticitat del jazz a Catalunya va ser Alfredo Papo, que organitzava sessions de jazz i va ser l’impulsor de programar les visites a Barcelona de grans músics de jazz. Tot va arribar a un entusiasme que va permetre l’organització dels salons de jazz. El primer, l’any 1951, sempre a través del Hot Club, i els més interessats Tàpies, Cuixart, i fins i tot Joan Brossa. La revista Dau al Set va dedicar números i articles al jazz. Joan-Josep Tharrats, Pere Casadevall i Papo eren els que més coneixement tenien del Jazz. També descobrí una passió jazzística el nostre Josep Guinovart, que assistí a totes les edicions dels Salons. El segon Saló del Jazz va tenir lloc el 1952 a les Galeries Laietanes, i també el tercer de 1953.\nEl Club 49, com a secció del Hot Club va organitzar audicions i concerts de jazz. Ja el 1950, vingué Willie Smith, amb un cartell dibuixat per Modest Cuixart. Bill Coleman, el novembre del 1952, Dizzy Gillespie, el febrer del 53, Big Bill Broonzy, el maig del 53, Lionel Hampton, el gener del 55, i Louis Armstong, el desembre. El surrealisme oníric proper al món de Paul Klee d’aquests artistes combinava amb la música jazz i, per aquest motiu, la relació amb la pintura va ser tan prolífica en aquests anys 50. Lògicament, els fotògrafs d’aquesta època documentaven la visita d’aquests músics, especialment, Francesc Català Roca, testimoni visual de la Barcelona de la postguerra.\nSeguint aquesta tradició d’agermanament del jazz amb les arts visuals, el XXV Festival de Jazz a Lleida ha programat una mostra de fotografies d’Albert Nel·lo, autor tarragoní apassionat del jazz i que ha retratat músics a través d’imatges de gran format i en blanc i negre. Són primers o primeríssims plans del músic i el seu instrument, sense més, sense l’ambientació de panoràmiques de l’escenari o del conjunt musical. Li interessa captar la personalitat de l’intèrpret en moments àlgid, la dificultat, l’esforç o la inspiració, reflectides en la mirada, les mans, el gest o el reflex de com es deixen dur pel ritme de l’actuació.\nSón retrats fets al llarg del temps, viscuts intensament i exposats en un marc que acull les actuacions programades, que vol dir envoltats de l’ambient i la mirada justa que identifica espectador i autor.


✅ Ho té clar: La 'bomba' que acaba de deixar anar Ada Colau sobre el seu futur\nAda Colau no descarta un tercer mandat com a alcaldessa de Barcelona\nL'alcaldessa argumenta que alguns projectes «han costat d'arrencar» pel procés, l'atemptat a la Rambla i la pandèmia\nper Paula Montalvo / ACN diumenge, 18 d’octubre 2020 - 12:39h\nL'alcaldessa argumenta que alguns projectes «han costat d'arrencar» pel procés, l'atemptat a la Rambla i la pandèmia | cedida\nL'alcaldessa de Barcelona, Ada Colau, no descarta tornar-se a presentar a les eleccions municipals de Barcelona i repetir a l'alcaldia per tercer mandat consecutiu.\nAixí ho ha afirmat a una entrevista a 'El País', on argumenta que tot i que sempre havia assegurat que només volia ser al capdavant de l'Ajuntament dos mandats «ha tocat un temps excepcional» i alguns projectes «han costat d'arrencar» pel procés, per l'atemptat a la Rambla i per la pandèmia. «No descarto, si fos necessari, acompanyar un tercer mandat perquè la importància del compromís és que es pugui materialitzar el programa de transformació de Barcelona», ha explicat.\nA l'entrevista Colau torna a exigir al Govern mesures de suport al sector de la restauració després del tancament de bars i restaurants durant quinze dies com a mínim per reduir els contagis. L'alcaldessa recorda que és una situació dràstica que requereix, per tant, «mesures igual de dràstiques» perquè el sector «no sigui una víctima» de la situació. «No en tenen la culpa i són milers de llocs de treball», insisteix.\nMentres, recordeu que tenen menjar x emportar. Tot el nostre suport! #LaHosteleriaSegueixOberta pic.twitter.com/kQABEr2vkf\n— Ada Colau (@AdaColau) October 17, 2020\n«Anar a una»\nD'altra banda, l'alcaldessa defensa el treball conjunt entre administracions per fer front a la pandèmia i diu que tant durant l'estat d'alarma — quan el govern espanyol era l'autoritat competent —, com ara — quan ho són les comunitats autònomes —, cal «anar a una». «La gent ja està patint prou amb el que ha passat, l'últim que pot entendre és que les diferències no es resolguin i s'utilitzin com a arma política», avisa.\nCrítiques per l'anunci d'un possible tercer mandat\nAquest anunci que ha arribat als ciutadans a través de l'entrevista a 'El País' ha estat rebuda amb moltes crítiques, ja que qüestionen la pomesa que l'actual alcaldessa va fer d'estar només dos mandats al capdavant del consorci barceloní.\nDiu q no ha tingut temps d’acabar el projecte x BCN i així trenca el seu compromís a marxar després d’un segon mandat. El pitjor és q, com més temps segueixi, més difícil serà recuperar la ciutat del seu pas! @AdaColau “No descarto un tercer mandat”EL PAÍS https://t.co/eZCugyBQuD\n— Pilar Calvo (@pilarcalvo13) October 18, 2020\nNo hi ha projecte, hi ha improvització. Un projecte requereix d’un punt de partida, un procés i un resultat. Son padassos. No hi ha consensos ni sinergies. Un projecte ha de ser creatiu i no destructiu per forçar canvis. Improvitzant només surten nyaps. Que es el estem veient.\n— jordim & fb (@jordimfb) October 18, 2020\nSi suma els vots de les dues convocatòries no dóna no per un mandat. Amb el cumbaià d"altres que ella sabrà que li han exigit. Si no es presentés seria la primera veritat que hagués dit en tot aquest calvari que ens ha ofert.\n— Marta (@Marta35285810) October 18, 2020


E-brutícies, el bloc dels damnificats d'e-notícies: L'IQUA controla realment E-notícies?\nL'IQUA controla realment E-notícies?\nL’Agència de Qualitat d’Internet (IQUA) no ho acaba de tenir tot controlat. Proposar l’adhesió dels responsables de pàgines web a un Codi de Conducta per a garantir les bones pràctiques i la qualitat a Internet és per se ben positiu. Però tot seguit cal controlar els espavilats com E-noticies que només volen fer-se la foto per a tot seguit passar-se el citat codi per les parts nobles.\nE-notícies li ha marcat un gol per l’esquadra a l’IQUA. El 15 de març de 2004 l'editor d'E-noticies, Eloi Martin, amb la presència del director de l'autoproclamat "diari de referència en català", el potencial premi Pulitzer Xavier Rius, va signar amb l'IQUA l'adhesió a l'organisme. Aquell mateix dia l'IQUA ja es va empassar d’una sola cullerada el què en Rius va voler: “Tinc 70.000 visites diàries i sóc la web 15.000 del món” (veure aquest anàlisi que desmenteix les dades)\nQuina confiança podem tenir amb l’IQUA (amb tot un Consell de l'Àudiovisual de Catalunya al darrera) si és incapaç de certificar la informació que aporta l’empresa que s’hi vol adherir?\nEl més fort però és que E-notícies surt a la llista d’adherits a\nl’IQUA però en canvi no a la llista de webs amb segell de qualitat\nmalgrat que E-notícies el fa servir. Què passa doncs? L’IQUA considera\nque E-notícies no compleix amb el codi de conducta? I si ho considera què pensa fer? E-notícies fa un\nmal ús impunement del segell de qualitat? Entenem que aquestes\npreguntes necessiten d’una resposta ràpida.\nfet IQUA ha de retirar ja el segell de qualitat a E-notícies i fer-ho\npúblic en tant que no compleix el codi de conducta com a mínim pel que\nfa a l’apartat de “Responsabilitat sobre els continguts” amb informacions enganyoses i que per tant ja no són informacions sinó desinformacions.\nuna crida doncs per tal que no hi hagi tanta malícia en l'ús egoista de\nl'adhesió al codi de conducta que ha de ser sempre a favor de l'usuari.\nTots aquells que vulgueu denunciar la violació del codi de conducta de\nl’IQUA per part d’E-notícies ho podeu fer mitjançant aquest formulari.\nI recordeu que per a qualsevol informació que pugui farcir aquest bloc la podeu enviar a ebruticies@yahoo.com\nposted by e-brutícies at 6:55 AM


Front d'Esquerra Nacionalista - Viquipèdia, l'enciclopèdia lliure\nFront d'Esquerra Nacionalista (en sigles FEN) fou un grup polític valencià sorgit a principis de 1980 i com a conseqüència de la fusió de col·lectius maulets de l'Horta de València i Ontinyent i les coalicions locals d'Esquerra Independent de Castelló (EIC), Agrupació de Socialistes Independents de Xàtiva (ASI), Unitat Popular Independent de Vinaròs (UPI), Esquerra Unida de Gandia (EUG) i Independents d'Esquerra de Vilafranca dels Ports, amb representació institucional als ajuntaments respectius amb altres grups i persones independents. Es dissolgué en 1981 en Esquerra Unida del País Valencià.\nEsquerra Unida de Gandia[modifica]\nEsquerra Unida de Gandia (EUG) va ser un partit local fundat en 1979 i que es va dissoldre en 1983. Va obtenir dos regidors a les eleccions locals de 1979, Francesc Candela i Escrivà i Cebrià Molinero. En 1980 va ser un dels partits integrants del Front d'Esquerra Nacionalista (FEN), que al seu torn va ser dissolt en 1981 en integrar-se en Esquerra Unida del País Valencià.\n↑ 1,0 1,1 Setmanari Valencia Semanal, 27 d'abril de 1980. nº116, pag. 6\nObtingut de «https://ca.wikipedia.org/w/index.php?title=Front_d%27Esquerra_Nacionalista&oldid=18225374»\nLa pàgina va ser modificada per darrera vegada el 11 març 2017 a les 10:55.


Trail Running Sèries Lleida 2020: Km Vertical Àger\nTrail Running Sèries Lleida 2020\nKm Vertical Àger\nVa dir l'escriptor Josep Pla, que la Vall d'Àger (La Noguera) és un paradís llunyà, remot, que amaga una pau divina. La genuïnitat de la seva naturalesa permet gaudir d'infinitat d'esports d'aventura, rutes de natura per a tota la família i experiències úniques amb els vols en ala delta, parapent, paramotor i altres variants esportives.\nLa riquesa paisatgística i cultural de la Vall d'Àger està limitada a est i oest per dos congostos: Terradets i Mont-rebei, i al nord i sud pels paratges naturals de les serres del Montsec i el Montclús.\nEn aquest escenari es celebrarà la Vertical d'Àger. Una prova esportiva de trail running consistent en l'ascensió d'un quilòmetre de desnivell positiu en una distància molt curta. Una prova explosiva i exigent, no exempta de bellesa i espectacularitat.\nLa Vertical d'Àger, és dels pocs quilòmetres verticals que es poden realitzar fora de l'entorn pirinenc d'alta muntanya. L'espectacular montsec d'Ares, una autèntica paret vertical gairebé inaccessible, és el cim d'aquesta impressionant prova. La sortida es donarà a la població d'Àger a 642 metres d'altitud i, la seva meta serà al montsec d'Ares a 1650 metres, salvant aquests 1000 metres de desnivell positiu en només 6 km de distància, un autèntic quilòmetre vertical. Els punts culminants estaran en els últims metres, ja que per arribar al cim caldrà passar una zona espectacular, la canal per la qual s'accedeix al cim i que serà el punt de màxima bellesa i adrenalina per als participants, ja que hi ha un parell de passos equipats amb cadenes que són realment espectaculars.\nDurant l'ascens de la Vertical d'Àger, ens trobarem amb tota mena de terreny. Partirem del càmping d'Àger i fins a la cota 757 es tracta d'una pista en bon estat on es pot córrer de pressa i no comporta cap dificultat. Des de l'última masia que ens trobarem, comença una pista una mica menys ràpida fins a la cota 843, on el terreny canvia dràsticament i on comença realment la veritable ascensió.\nEl segon tram és un barranc on ja és complicat desplaçar-se amb velocitat a causa dels nombrosos blocs i el terreny irregular. Sortirem del barranc a la dreta per una zona molt vertical i amb alguns trams de pedra solta, fins a aconseguir una pista a la cota 1204.\nLa pista ens donarà un respir escassament uns 200 metres on començarà la tercera zona, la de la pineda. Aquesta zona és molt més fàcil de transitar, ja que no hi ha gairebé vegetació per sota dels pins i desapareix també el terreny pedregós. Això sí, és la zona on s'acumula la verticalitat més gran del circuit, sent una de les zones, físicament més dura.\nA la cota 1328 ens trobarem l'únic avituallament de la pujada. Estarà situat en una segona pista, des d'on continuarà l'ascensió en les mateixes condicions que l'anterior tram, fins a la cota 1500.\nA partir d'aquí, comença l'última zona, la més tècnica i espectacular. A partir d'aquí seran complicats els avançaments entre corredors, a causa dels tres passos de cadena que existeixen. Un primer pas de cadena fàcil i curt ens donarà pas a l'inici de la sorprenent canal que ens portarà al cim. Aquí s'acumulen les vistes més espectaculars de la pujada. La cadena és vertical, però de fàcil progressió i, sobretot, sense cap risc per als corredors, ja que els passos equipats amb cadenes, són més aviat "raïls" que no passos excessivament tècnics. El segon pas de cadenes ja és d'uns 15 metres de distància i ens deixa en una faixa boscosa molt agradable. Finalment, arribem al tercer pas de cadena, el més llarg, d'uns 30 metres de longitud i que ens deixarà pràcticament a la meta a 1663 metres d'altura.\nDistància total aproximada: 6,14 km.\nDesnivell positiu: 1088 metres (880 metres els últims 3 km)\nDesnivell negatiu: -37 metres.\nPendent mitjana: 19,7%.\nAvituallaments: 2. Km 2,9 i 5,1.\nRècord masculí de la prova: 55m29s - Diego Cardozo (2017).\nRècord femení de la prova: 1h08m00s - Ares Izard (2017).\nPuntuació per la lliga TRS: 106,68 punts.\nNo hi ha material obligatori.\nLes inscripcions es tancaran el 11 d'octubre a les 12.00h o en arribar al límit de participació de 100 corredors.\nLa inscripció té un preu de 15 €. Aquells corredors que no estiguin federats, hauran de seleccionar el suplement de No Federat per un import de 2 €.\nAmb la inscripció teniu dret a la participació en la cursa, tapacolls de regal, avituallaments, cronometratge, assistència, guarda-roba, avituallament final.\nEs podran fer canvis en la inscripció fins al 10 d'octubre enviant un correu a associacioesportiva@ekke.es\nEs podrà demanar la devolució de la inscripció sense justificar fins al 6 d'octubre.\nNo es retornarà l'import de la inscripció a partir del 7 d'octubre. Excepte per una lesió justificada amb un informe mèdic. En aquest cas hi haurà una penalització de 4 € per despeses bancàries.\nL'edat mínima de participació és de 16 anys.\nEl dorsal és personal i intransferible, i haurà de col·locar-se en un lloc visible en tot moment.\nEl xip de cronometratge s'haurà de dur a la sabatilla o en un portaxips per sota del genoll.\nEls corredors que lloguin el xip de cronometratge hauran de dipositar el DNI com a fiança al moment de recollir-lo. Se'ls tornarà un cop tornin el xip. La penalització per perdre el xip és de 10 €.\nAmb la vostra inscripció accepteu el reglament de la Vertical d'Àger.\n9.00 h Entrega de dorsals.\n10.00 h Sortida *\n12.30 h Arribada últim corredor.\n14.00 h Entrega de premis. **\n* Les sortides seran individuals amb 1' de diferència entre corredors. L'horari de sortida es publicarà en aquesta pàgina web i en les xarxes socials de les Trail Running Sèries Lleida el divendres 11 d'octubre a la tarda.\n** Aquest horari es pot veure modificat en funció de l'arribada a la zona de sortida de tots els corredors.\nNo obeir les indicacions de l’organització ni controladors en qüestions de seguretat a la muntanya.\nNo assistir i/o no comunicar als controladors qualsevol accident que observin.\nNo seguir l’itinerari marcat per l’organització.\nFaltar al respecte a la natura. Recordem que l’itinerari discorre per una zona d’espai d’interès natural.\nNo portar el dorsal visible en tot moment.\nParticipar amb el dorsal d'una altra persona.\nAmb la vostra inscripció declareu que compliu amb els requisits mínims (físics, tècnics i materials), per poder realitzar la Vertical d'Àger. Tanmateix allibereu a l’organització de qualsevol perjudici que, per motius de salut, pugui derivar-se de la vostra participació en aquesta activitat, assumint personalment el risc inherent per a la salut que suposa l’esforç físic requerit per participar en aquesta cursa.\nAixí doncs, en el moment de formalitzar la inscripció, manifesteu trobar-vos físicament aptes per a la cursa, de la mateixa manera que eximiu de tota responsabilitat a l’organització, patrocinadors o altres institucions col·laboradores de qualsevol accident, renunciant a qualsevol acció legal en contra de qualsevol d’aquestes entitats.\nL’organització podrà suspendre o modificar el recorregut quan les condicions meteorològiques ho aconsellin.\nL’organització posarà personal encarregat de vetllar per la seguretat dels participants en diferents punts de la cursa.\nEn el cas que algun corredor hagi d’abandonar la cursa, ho ha de comunicar tan aviat com sigui possible al personal de l’organització.\nLa cursa la tancarà l’equip escombra, que comprovarà i s’assegurarà de l’arribada de tots els participants.\nD’acord amb l’establert a l’article 5 de la Llei Orgànica 15/1999, de 13 de desembre, de protecció de dades de caràcter personal, us informem que les dades facilitades seran incorporades en un fitxer propietat de l’associació Esportiva Ekke Lleida. El propòsit del tractament de les dades és l’organització i gestió de la cursa, sent necessari aportar aquestes dades per a poder participar. Aquestes dades personals sutilitzaran de manera única i exclusivament per a gestionar la cursa.\nAmb la inscripció a la cursa doneu el vostre consentiment al tractament de les vostres dades personals, d’acord als interessos promocionals de la cursa Vertical d'Àger.\nL’organització té dret a utilitzar el primer nom i cognom, i es reserva els drets exclusius de les imatges, de fer i recopilar fotografies de la cursa, vídeos i informació en què tots els participants estan implicats com les classificacions obtingudes, per a poder-ho compartir en qualsevol mitjà escrit en premsa, radio, televisió o les xarxes socials de la mateixa cursa o patrocinadors.\nRecorda l'última edició (2017) mirant l'àlbum\n© Assoc. Esp. Ekke 2019. Iván Espílez. Tema Fantàstic, SA. Amb la tecnologia de Blogger.


Tornen a detenir a Creixell, en només tres dies, un okupa il·legal per robar de nou a l’interior de vehicles | Tots21 | Notícies de Tarragona, Reus, Tarragonés i Baix Camp\nTornen a detenir a Creixell, en només tres dies, un okupa il·legal per robar de nou a l’interior de vehicles\nImatge d’arxiu d’un control de la Policia Local a l’urbanització Racò del César de Creixell. Foto: Ajuntament\nLa Policia Local de Creixell torna a detenir a la mateixa persona que ja havia detingut el passat divendres per nous presumptes robatoris i danys a l’interior de vehicles. El mateix dissabte el Jutrge ja va decretar la seva llibertat. El jove conflictiu, M.T. de 22 anys, viu ilegalment a un habitatge ocupat del Barri de Creixell-Mar.\nEn aquest nou episodi, la patrulla de servei de la Policia Local de Creixell, al voltant de les 01:30h. d’aquesta passada matinada ha rebut una trucada telefónica d’un veí que els informava que havien vist un noi que saltava una tanca d’una casa al Carrer Marc Aureli de l’urbanització Racò del César de Creixell.\nTot seguit la patrulla de la Policia Local s’ha adreçat al lloc de referència, realitzant diverses passades d’inspecció ocular pel carrer Marc Aureli i carrers dels voltants.\nA l’arribar al carrer Tàrraco, han observat com algú feia l’intent d’amagar-se entre vehicles que estàven estacionats a la zona. En apropar-se, un individu ha sortit corrent d’entre els vehicles i han iniciat la persecució pels carrers Tàrraco, Plató, Via Àpia fins arribar al Passeig Pau Casals on han aconseguit immobilitzar a l’individu.\nUn cop immobilitzat, es procedeix a la seva identificació i es realitza la recerca de pertinences i/o objectes que porti a sobre, trobant-se-li un disc dur, un USB, diferents cables de mòbil i una llima de grans dimensions que resta trencada.\nS’ha realitzat una inspecció ocular novament per tota la zona trobant-se dos vehicles amb els vidres trencats, just on restava amagat el detingut\nEls vehicles que han rebut els danys son un Kia Picanto i un Volkswagen Passat. No obstant, des d’aquest matí a primera hora, estan sortint molts més vehicles afectats (de moment 6 en total) que ja han denunciat els fets.\n06/12/2016 Un incendi calcina completament una casa de fusta de 100m2 al Creixell